Tanel Talve

Tanel Talve (sündinud 13. augustil 1976) on Eesti ajakirjanik, ettevõtja ning poliitik, XIII Riigikogu liige, aastast 2022 Eesti Külaliikumise Kodukant juhatuse liige. Nutika ühistranspordi väljatöötamise ning isejuhtivate busside kasutuselevõtmisega tegeleva ettevõtte Modern Mobility kaas-asutaja.

Peamised tegevusvaldkonnad maaelu ja kogukonnaliikumise edendamine, kiire ja töökindla internetiühenduse valguskaabli viimine kõikide ettevõtete ja majapidamisteni Eestis, nutika ühistranspordi teenuse "VEDAS" käivitamine maapiirkondades (Modern Mobility projektid VEDAS Saaremaa ja VEDAS Tartu) ning tugevate kogukondade tekkimisele kaasaaitamine Eesti riigi ja elanike julgeoleku tagamiseks. Delfi podcastide "Ärilainel", "Lihtsalt rahast" ja "Arveldamata tund" saatejuht. Motomatkaja, hobitrummar.

Haridus
1994. aastal lõpetas ta Tallinna 62. Keskkooli tele- ja raadiožurnalistika kallakuga klassi, juhendajad Terje Soots ja Vahur Kersna. 

Kõrgharidus - 2016 Tartu Ülikooli Pärnu Kolledzi hotelli- ja turismiettevõtluse eriala.

Ametikäik
 1994 asus tööle Eesti Raadio "Päevakaja" toimetaja, reporteri ja saatejuhina. Eesti Raadios töötas aastani 2004, lisaks "Päevakajale" "Vikerraadio" saatejuht ja Raadio 2 hommikuprogrammi saatejuht ning majandusuudiste toimetaja.
 1997 asus Talve tööle AS Meediamaa reklaamiosakonna juhina, tegevusala internetiturundus ja kolleegid teiste hulgas Linnar Viik, Tarvi Martens, Toomas Mölder.
 1998–1999 oli ta Tele2 Eesti online marketingi osakonna juht. Sellesse ajajärku jäid Eesti internetikeskkondade WWW Wärk, Mail.ee, Everyday.com jt arendamises osalemine.
 1999–2002 oli Talve Hansapank Eesti internetiturunduse osakonna juhataja. Siis toimus ka internetipanga Hanza.net väljaarendamine.
 2002–2015 oli ta internetiturunduse agentuuri Winter Media Group juhatuse liige ning tegevjuht.
 2004–2019 töötas Talve Kanal 2-s. Ta oli seal uudistesaate "Reporter", populaarteadusliku saate "Galileo" saatejuht, reisisaate "Motoreporter" produtsent, operaator, režissöör ja saatejuht.
 2013–2015 aastal oli ta valimisliidu Anija Ühendus esindajana Anija vallavolikogu liige, kus algatas Kõrvemaa turismipiirkonna arengukava koostamise, eesmärk elavdada piirkonnas väikeettevõtlust ja luua inimestele head elamistingimused.
 2014. aasta Euroopa Parlamendi valimistel kandideeris Tanel Talve üksikkandidaadina ja kogus 10 074 häält. Sellest ei piisanud küll valituks osutumiseks, kuid sellega tõusis ta edukuselt teiseks üksikkandidaadiks Indrek Tarandi järel ja Silver Meikari ees.
 2015. aasta Riigikogu valimistel kandideeris valimisringkonnas nr 9, sai 2294 häält ning osutus valituks ringkonnamandaadiga. Peamised töötulemused parlamendis 2015-2019: Riigikogu otsuse "Riigireformi ja hea halduse põhialused" vastuvõtmine, kiiret ja töökindlat internetti võimaldava valguskaabli viimine 40 000 aadressini üle Eesti läbi Enefit Connecti võidetud konkursi, ühistranspordi reformi käivitamine.
 2020 - nutika ühistranspordi väljatöötamise ning isejuhtivate busside kasutuselevõtmisega tegeleva ettevõtte Modern Mobility kaas-asutaja.

Ühiskondlik tegevus
 Alates 2005. aastast on ta MTÜ Voose Külaselts juhatuse liige.
 Alates 2010. aastast kuulub ta MTÜ Voose Kõrts juhatusse, mille eesmärk on edendada kohaliku kogukonna elu, arendades Harjumaal, Anija vallas asuvat Voose Päikesekodu turismisihtkohana ning populariseerides maaelu läbi innovaatiliste lahenduste.
 Aastast 2022 Eesti Külaliikumise Kodukant juhatuse liige

Poliitiline tegevus
Tanel Talve on aastast 2015 Sotsiaaldemokraatliku Erakonna liige.

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 292 häält ning ei osutunud valituks.

Hobid
 Aastast 2008 Kuningas Arthuri Fondi loodud Kultuurse Motobande liige, eesmärk propageerida liiklusohutust ja koguda heategevuse käigus raha Eesti kultuuri pärlitele.
 Kanal2 saatesarja Motoreporter looja, saatejuht, stsenarist, produtsent.
 Trummar lastelaule rokivõtmes esitavas ansamblis Ajaratas Halastamatult Veereb Ei Teda Peatada Saa, Eriti, kaaslasteks Elmar Liitmaa ja Kait Lukka.
 Koos majanduseksperdi ja ettevõtja Ott Pärnaga vedas Tanel Talve eest mõtterühma, mis sõnastas Eesti ees seisvaid arenguvõimalusi läbi Riigireformi prisma. Koostati Riigireformi aluste kava kus leidus mõtteid paljudelt ekspertidelt, teavet mitmesuguste uuringute kohta ja maailmakogemust. Tulemuseks Riigikogu otsuse "Riigireformi ja hea halduse põhialused" vastuvõtmine aastal 2019.

Viited 

Tanel Talve - ühistransport korda ka maapiirkondades - Nõudluspõhise ühistranspordi tarkvara VEDAS

Välislingid
 Tanel Talve sotsiaalmeedias  Facebooki lehekülg
 Tanel Talve videod YouTube kanal
 Erasektori algatusel käima lükatud nõudluspõhine vedu ootab rahastust, et edulugu saaks jätkata Transpordiamet, digiajakiri Teejuht, 2022
 Tanel Talve - innovatsioon tuleb esmajärjekorras kasutusele võtta just maapiirkondades! - Äripäev, personaliuudised, 2022
 Modern Mobility nutika ühistranspordi tarkvaraplatvorm "VEDAS"
 Isejuhtivad bussid Ülemiste City, Tallinn
 Saatejuht Tanel Talve kandideerib sotside ridades riigikokku Postimees, 2014
 Anija volikogu liige Tanel Talve soovib hakata looma uut Eestit Sõnumitooja, 201

Eesti ajakirjanikud
Eesti saatejuhid
Eesti ettevõtjad
XIII Riigikogu liikmed
Sotsiaaldemokraatliku Erakonna poliitikud
Sündinud 1976
Maaelu
Turism
Internetiühendus
Ühistransport